Diari Oficial de la Generalitat Valenciana


Sumari del DOGV 7227, del 05-03-2014 (2014/1757)

RESOLUCIÓ de 31 de gener de 2014, de la Direcció General de Transports i Logística, per la qual es regula el sistema de dies de descans obligatori en la prestació de servicis de transport públic de viatgers en automòbils de turisme a l'Àrea de Prestació Conjunta d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7227

Data del DOGV
:   05-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1757


Data del document
:   31-01-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * taxi

RESOLUCIÓ de 31 de gener de 2014, de la Direcció General de Transports i Logística, per la qual es regula el sistema de dies de descans obligatori en la prestació de servicis de transport públic de viatgers en automòbils de turisme a l'Àrea de Prestació Conjunta d'Alacant. [2014/1757]  
La Llei 6/2011, d'1 d'abril, del Consell, de Mobilitat de la Comunitat Valenciana, establix que, amb caràcter general, correspon a la Generalitat l'exercici de les competències administratives en relació amb el servici de taxi, i en particular l'establiment de la seua normativa.  
Mitjançant l'Orde de 12 de juliol de 1994, de la Conselleria d'Obres Públiques, Urbanisme i Transports, es crea l'Àrea de Prestació Conjunta d'Alacant, per als servicis de transports públics de viatgers en automòbils de turisme.  
L'Orde de 6 de setembre de 1999, de la Conselleria d'Obres Públiques, Urbanisme i Transports, regula el sistema de descans obligatori en la prestació de servicis de transport públic de viatgers en automòbils de turisme a l'Àrea de Prestació Conjunta d'Alacant.  
La situació de crisi econòmica, amb el consegüent impacte negatiu sobre la mobilitat i sobre la demanda del servici de taxi, en què persistix un desequilibri entre l'oferta i la demanda de taxis a l'Àrea de Prestació Conjunta d'Alacant, ha motivat que els representants de les associacions majoritàries del sector hagen acordat la implantació d'un sistema de torns de descans addicional a l'ordinari.  
Per tot això, i d'acord amb el que disposa l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer. Distribució dels dies de descans  
A partir de l'entrada en vigor d'esta resolució, els dies de descans obligatori de les autoritzacions de taxi adscrites a l'Àrea de Prestació Conjunta d'Alacant queden distribuïts de la forma següent:  
  
Dia de la setmana Indicatiu Números de les autoritzacions que descansen (les dos incloses)  
Dilluns E 319 a 424  
Dimarts A 425 a 531  
Dimecres B 001 a 106  
Dijous C 107 a 212  
Divendres D 213 a 318  
  
  
  
Per a les autoritzacions de taxi adaptades a persones de mobilitat reduïda, el dia de descans obligatori queda distribuït de la forma següent:  
  
Dia de la setmana Indicatiu Número d'autorització de taxi adaptat que descansa  
Dilluns E 535 i 537  
Dimarts A 536  
Dimecres B 532  
Dijous C 533  
Divendres D 534  
  
  
  
Segon. Descans addicional de huit hores  
A partir de l'entrada en vigor d'esta resolució, addicionalment al dia de descans obligatori segons el que establix l'article 1 d'esta resolució, totes les autoritzacions pertanyents a l'Àrea de Prestació Conjunta d'Alacant descansaran huit hores en torns de matí, vesprada o nit en els quatre dies laborables de la setmana restants. El dit torn per a cada llicència és el que indica l'annex I de la present resolució.  
  
Este descans addicional de huit hores no tindrà vigència entre l'1 de juny de 2014 i el 30 de setembre de 2014, període en què serà aplicable el descans diari obligatori que regula l'article 1 d'esta resolució.  
Aquells titulars d'autoritzacions pertanyents a l'Àrea de Prestació Conjunta d'Alacant que, en data d'esta resolució, no hagen triat cap torn de descans i que, per tant, no figuren en cap dels torns de descans indicats en l'annex I, disposaran de 10 dies comptats a partir de la seua entrada en vigor per a comunicar a la Direcció General de Transports i Logística el torn de descans triat. Transcorregut el dit termini, s'assignaran automàticament al torn de vesprada.  
  
  
Tercer. Prestació del servici durant els dissabtes i diumenges  
1. La prestació durant els dissabtes i els diumenges del transport públic de taxi per a autoritzacions pertanyents a l'Àrea de Prestació Conjunta d'Alacant es prestarà seguint un règim de torns en què descansarà la mitat de la flota i que s'organitzaran de la manera següent:  
Quan el dissabte siga data parella, prestaran servici els taxis amb número d'autorització de l'àrea parella i descansaran la resta de vehicles.  
Quan el dissabte siga data imparella, prestaran el servici els taxis amb número d'autorització de l'àrea imparella i descansaran la resta de vehicles.  
Quan el diumenge siga data parella, prestaran el servici els taxis amb número d'autorització de l'àrea parella i descansaran la resta de vehicles.  
Quan el diumenge siga data imparella, prestaran el servici els taxis amb número d'autorització de l'àrea imparella i descansaran la resta de vehicles.  
No obstant la distribució anterior, el dia 31 de maig (dissabte) de l'any 2014 prestaran servici les autoritzacions parelles i el dia 1 de juny (diumenge) de l'any 2014 prestaran servici les autoritzacions imparelles, als efectes d'evitar la fallida del sistema d'alternança.  
2. La mateixa correlació parell/imparell s'aplicarà per a les llicències de taxi adaptats respecte als descansos de dissabtes i diumenges.  
  
Quart. Prestació del servici durant dies festius  
Les autoritzacions de l'Àrea de Prestació Conjunta d'Alacant prestaran servici durant els dies festius de 2014 de la manera següent:  
  
 6 gener (dia de Reis). Treballaran els parells, menys els que descansen.  
 19 de març (Sant Josep). Treballaran els imparells, menys els que descansen.  
 18 d'abril (Divendres Sant). Treballaran els parells, menys els que descansen.  
 21 d'abril (Dilluns de Pasqua). Treballaran els imparells, menys els que descansen.  
 1 de maig (Festa de Treball). Treballaran els parells, menys els que descansen.  
 21 de juny, de 00.00 hores fins a les 08.00, podran treballar parells i imparells.  
 23 de juny (Dilluns de Fogueres). Treballaran els imparells, menys els que descansen.  
 24 de juny (dia de Sant Joan). Treballaran els parells, menys els que descansen.  
 15 d'agost (Assumpció de la Mare de Déu). Treballaran els imparells, menys els que descansen.  
 9 d'octubre (dia de la Comunitat Valenciana). Treballaran els parells, menys els que descansen.  
 8 de desembre (dia de la Immaculada Concepció). Treballaran els imparells, menys els que descansen.  
Els dies de Nadal i de Cap d'Any no es regulen com a parells o imparells. Podran treballar tots els taxis, menys aquells als quals els toque descansar.  
  
Quint. Definició d'horaris  
El canvi de torn es farà de parells a imparells i viceversa, del dissabte al diumenge a les 21.00 hores, i del diumenge al dilluns a les 23.00 hores, durant els mesos de juny, juliol i agost, a excepció dels dies 21, 22, 23 i 24 de juny, en què els canvis de torn es faran a les 21.00 hores, i podran treballar totes les autoritzacions fins a les 08.00 hores del dia 25 de juny, esta excepció serà extensible al dissabte de Carnestoltes.  
La resta de l'any els canvis de torn, tant dels dissabtes com dels diumenges, es faran a les 23.00 hores.  
  
Sext. Senyal identificatiu del dia de descans i del torn addicional  
Els dies de descans setmanal aniran senyalitzats amb els indicatius vigents A, B, C, D i E, i hauran de mantindre's permanentment en el vehicle amb independència del torn que s'establisca cada any. Els referits indicatius respondran al disseny que s'acompanya com a annex a l'Orde 2/2014, de 6 de febrer, de la Conselleria d'Infraestructures, Territori i Medi Ambient, per la qual es regula el sistema de descans obligatori i la limitació diària en la prestació del servici de taxis en l'Àrea de Prestació Conjunta de València, els indicatius per als taxis adaptats respondran al disseny que figura en l'annex II de la present resolució.  
  
Els torns de descans addicionals aniran senyalitzats amb els indicatius M, T i N, i estaran senyalitzats de la manera següent: amb un indicatiu adhesiu de color blau, els taxis que descansen el torn de matí, de 07.00 hores a 15.00 hores; amb un indicatiu adhesiu de color groc, els taxis que descansen el torn de vesprada, de 15.00 hores a 23.00 hores, i amb un indicatiu adhesiu de color roig, els taxis que descansen el torn de nit, de 23.00 hores a 07.00 hores de l'endemà. Els indicatius respondran al disseny que s'acompanya com a annex III, i hauran de mantindre's permanentment en el vehicle.  
  
  
Sèptim. Entrada en vigor  
La present disposició entrarà el vigor l'endemà de la seua publicació en el Diari Oficial de la Comunitat Valenciana.  
  
Contra esta resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures, Territori i Medi Ambient, en el termini d'un mes, a comptar des de l'endemà de la seua publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4 999,/de 13 de gener, sense perjuí que s'utilitze qualsevol altra via que es considere oportuna.  
  
València, 31 de gener de 2014.- El director general de Transports i Logística: Carlos J. Eleno Carretero.  
  
  
  
ANNEX I   
  
TORN DE MATÍ  
30, 37, 94, 97, 98, 133, 134, 171, 183, 186, 197, 206, 208, 230, 263, 278, 280, 281, 293, 304, 310, 322, 338, 355, 357, 364, 381, 383, 402, 414, 420, 425, 434, 435, 443, 445, 452, 485   
  
TORN DE VESPRADA  
1, 2, 4, 8, 10, 11, 13, 17, 26, 34, 45, 46, 72, 76, 80, 83, 90, 92, 105, 109, 118, 131, 140, 152, 155, 169, 170, 173, 176, 180, 185, 190, 193, 202, 203, 214, 223, 233, 235, 251, 253, 255, 266, 275, 282, 290, 295, 297, 306, 311, 320, 325, 329, 334, 335, 336, 337, 342, 350, 360, 363, 366, 370, 371, 373, 376, 377, 378, 382, 384, 386, 387, 405, 413, 417, 418, 419, 421, 422, 423, 426, 427, 431, 432, 440, 441, 442, 454, 459, 465, 467, 469, 475, 478, 483, 486, 488, 490, 498, 503, 518, 520, 529, 530  
  
TORN DE NIT  
3, 5, 7, 9, 12, 14, 15, 16, 18, 19, 20, 21, 22, 23, 24, 25, 27, 28, 29, 31, 32, 33, 35, 36, 38, 39, 40, 41, 42, 43, 44, 47, 48, 49, 50, 51, 52, 53, 54, 57, 58, 59, 60, 61, 62, 63, 64, 65, 66, 67, 68, 71, 73, 74, 75, 77, 78, 81, 82, 84, 85, 86, 87, 88, 89, 91, 93, 95, 96, 99, 100, 101, 103, 104, 106, 107, 110, 111, 112, 113, 114, 115, 116, 117, 119, 120, 121, 122, 123, 124, 125, 127, 128, 129, 130, 132, 135, 137, 138, 139, 141, 142, 143, 144, 145, 146, 147, 148, 149, 150, 151, 153, 154, 156, 157, 158, 159, 160, 161, 162, 163, 164, 165, 166, 167, 168, 172, 174, 175, 178, 181, 182, 184, 187, 188, 189, 191, 194, 195, 196, 198, 199, 200, 201, 204, 205, 207, 209, 210, 211, 212, 213, 215, 216, 217, 218, 219, 220, 221, 222, 224, 225, 226, 227, 228, 229, 231, 232, 234, 236, 237, 238, 239, 240, 241, 242, 243, 244, 246, 247, 248, 249, 252, 254, 256, 257, 258, 259, 260, 261, 262, 264, 265, 268, 269, 270, 271, 273, 274, 276, 277, 279, 283, 284, 285, 286, 287, 288, 289, 291, 292, 294, 296, 298, 300, 301, 302, 303, 305, 307, 308, 309, 312, 313, 314, 315, 316, 317, 318, 319, 321, 323, 324, 328, 330, 331, 332, 333, 339, 340, 341, 343, 344, 345, 346, 347, 348, 349, 351, 352, 353, 354, 356, 358, 359, 361, 362, 367, 368, 369, 372, 374, 375, 379, 380, 385, 388, 389, 390, 392, 393, 394, 395, 396, 397, 398, 399, 400, 401, 403, 404, 406, 407, 408, 409, 410, 412, 415, 416, 424, 428, 429, 430, 433, 436, 437, 438, 439, 444, 446, 447, 448, 449, 450, 451, 455, 456, 457, 458, 460, 461, 462, 463, 464, 466, 468, 470, 471, 472, 473, 474, 476, 477, 479, 480, 482, 484, 487, 489, 491, 492, 493, 494, 495, 496, 497, 499, 500, 502, 504, 505, 506, 507, 508, 509, 510, 511, 512, 513, 514, 515, 516, 517, 519, 521, 522, 523, 524, 525, 526, 528, 531, 532, 533, 534, 535, 536, 537  
  
  
LLICÈNCIES QUE TRANSCORREGUTS 10 DIES TINDRAN TORN DE VESPRADA   
6-55-56-70-79-102-108-126-177-179-192-245-250-272-299-326-327-365-411-453-481-501-527-